text: ऑस्ट्रेलियाई पुलिस के अनुसार 31 वर्षीय हमलावर मेलबर्न के उत्तर पश्चिम उपनगरों में रहता था और वह सोमालिया से आया था। अधिकारियों ने बताया कि शहर की व्यस्त मुख्य सड़क पर पुलिस अधिकारियों के साथ संघर्ष में उसे गोली लग गई। गंभीर हालत में उसे हिरासत में ले लिया गया। बहरहाल रॉयल मेलबर्न अस्पताल में गोली लगने से घायल आरोपी ने दम तोड़ दिया। इस्लामिक स्टेट के प्रचार संगठन 'अमाक' ने कहा, 'मेलबर्न में... अभियान को अंजाम देने वाला इस्लामिक स्टेट का एक लड़ाका था। गठबंधन देशों के नागरिकों निशाना बनाने के इरादे से इसे अंजाम दिया गया।'